# Борчин Валерий Викторович

Борчин Валерий Викторович (11 сентябрь 1986 йыл, Поводимово, Дубно районы, Мордва АССР-ы) — Рәсәй еңел атлеты, спорт йөрөшөнөң мордва мәктәбе вәкиле. Милләте эрзя. Өс тапҡыр Рәсәй чемпионы (2006, 2008, 2009). 2008 йылда 20 км ярышта Олимпия чемпионы, Рәсәйҙең атҡаҙанған спорт мастеры.

# Борчин Валерий Викторович
## Спорт һөҙөмтәләре

| Йыл | Турнир | Ҡала | Урын | Һөҙөмтә | Дистанция |
| 2005 | Спорт йөрөшө буйынса Рәсәй чемпионаты | Адлер, Рәсәй | 2 | 39:56 Допинг-тест ярыштан һуң ыңғай һөҙөмтә бирә | 10 км |
| 2006 | Спорт йөрөшө буйынса Рәсәй чемпионаты | Саранск, Рәсәй | 1 | 1:21.48 | 20 км |
| 2006 | Еңел атлетика буйынса Европа чемпионаты | Гётеборг, Швеция | 2 | 1:20.00 | 20 км |
| 2007 | Европаның 6-сы йәштәр чемпионаты | Дебрецен, Венгрия | 1 | 1:20.43 | 20 км |
| 2007 | XI Донъя чемпионаты | Осака, Япония | финишҡа барып етмәй | финишҡа барып етмәй | 20 км |
| 2008 | Спорт йөрөшө буйынса Рәсәй чемпионаты | Адлер, Рәсәй | 1 | 1:17.55 | 20 км |
| 2008 | XXIX йәйге Олимпия уйындары | Пекин, Ҡытай | 1 | 1:19.01 | 20 км |
| 2009 | Спорт йөрөшө буйынса Рәсәй чемпионаты | Адлер, Рәсәй | 1 | 1:17.38 | 20 км |
| 2009 | XII Донъя чемпионаты | Берлин, Германия | 1(DQ) | 1:18.41 | 20 км |
| 2011 | XIII Донъя чемпионаты | Тэгу, Көньяҡ Корея | 1(DQ) | 1:19.56 | 20 км |
| 2011 | IAAF Race Walking Challenge | Ла-Корунья, Испания | 1(DQ) | 38:42 | 10 км |
| 2012 | XXX йәйге Олимпия уйындары | Лондон, Великобритания | финишҡа килеп етмәй | финишҡа килеп етмәй | 20 км |

# Борчин Валерий Викторович
## Аңын юғалтыу

2012 йылдың 4 авгусында Валерий Борчин, 20 километрлыҡ дистанцияла финишҡа яҡынса бер километр ҡалғас, өлөшләтә аңын юғалта һәм кәртәгә йығылып, ярышты тамамлай алмай.

# Борчин Валерий Викторович
## Допинг

2005 йылдың мартында Борчин эфедрин ҡабул итеп тотола, һәм тиҙҙән бер йылға дисквалификациялана. Пекин олимпиадаһы алдынан Борчиндың тренеры Виктор Чегин 2008 йылдың апрелендә ҡарауҙағы кешеһенең эритропоэтинға допинг-тикшереүе ыңғай һөҙөмтә бирҙе, тип белдерә. Шуға ҡарамаҫтан тарихы дауам итә алмай.
2012 йылдың декабрендә Халыҡ-ара еңел атлетика федерациялары ассоциацияһы (ИААФ) Бөтә рәсәй еңел атлетика федерацияһына (ВФЛА) Рәсәйҙең биш төп йөрөксөһөнөң насар гематологик профиле тураһында хәбәр итә, улар иҫәбендә Валерий Борчин да була. Ике йыл үткәс, 2015 йылдың 20 ғинуарында Рәсәй антидопинг агентлығы (РУСАД) Валерий Борчинды һигеҙ йылға дисквалификациялау тураһында иғлан итә, ул 2012 йылдың 15 октябренән башлана һәм уның өс осрҙағы һәҙәмтәләре юҡҡа сығарыла: 2009, 2011 һәм 2012 йылдар.
2016 йылдың 24 мартында Лозаннала үткән Спорт арбитраж суды Борчиндың 2009 йылдың 14 авгусынан алып 2012 йылдың 15 октябренә тиклем бөтә һөҙөмтәләрен юҡҡа сығарыу буйынса ҡарар сығара.

# Борчин Валерий Викторович
## Маҡтаулы исемдәре һәм бүләктәре

* Дуҫлыҡ ордены — физик культура һәм спорт үҫешенә ҙур өлөш индергәне өсөн, 2008 йылда Пекиндағы XXIX Олимпия уйындарында юғары ҡаҙаныштары өсөн
* Рәсәйҙең атҡаҙанған спорт мастеры
* Спорт, туризм һәм йәштәр сәйәсәте Министрлығының Почёт грамотаһы, — РФ йыйылма командаһы составында XII еңел атлетика буйынса донъя чемпионатындағы юғары ҡаҙаныштары өсөн

# Борчин Валерий Викторович
## Әүҙем спорт карьераһын тамамлауы

2013 йылдың 8 ноябрендә еңел атлетика буйынса Рәсәй йыйылма командаһының баш тренеры Валентин Маслаков, Валерий Борчин үҙенең спорт карьераһын тамалауы тураһында белдерҙе, тип хәбәр итә.